Қала әкімі Пара Азиада ойындарының жүлдегерлерін қабылдады

3 қараша күні қала әкімі Шәкір Кейкин көк байрағымызды Қытай аспанында желбіреткен параспортшылар мен бапкерлерді қабылдап, марапаттады, деп хабарлайды қала әкімдігінің баспасөз қызметі.

- Облыс әкімі Серік Жамбылұлы спорт саласына ерекше көңіл бөліп, қолдап келеді. Міне, бүгінде бапкерлеріміз бен спортшыларымыз артқан сенімге жауапкершілікпен қарап, көк байрағымызды асқақтатып, әнұранымызды әуелетіп, жоғарғы мінбелерден көрінуде. Аспан асты елінен алып келген жүлделі орындарыныз құтты болсын! Сіздерге шын жүректен облыс басшылығы және өзімнің атымнан алғысымды жеткізгім келеді. Отбасыларыңызға амандық, зор денсаулық, алдағы додалардағы сайыста сәттілік тілеймін, деді қала әкімі.

Кездесуде ҚР Еңбек сіңірген жаттықтырушысы Жандос Қиянов, ҚР Ұлттық құрамасының аға бапкері Наран Ешибаев, жаттықтырушы Нариман Нурашев, Пара Азия ойындарының қола, Паралимпиада ойындарының күміс жүлдегері, ҚР еңбек сіңірген спорт шебері Ануар Сариев, Паралимпиада ойындарының күміс жүлдегері, ҚР еңбек сіңірген спорт шебері Зарина Байбатина, Әлем чемпионаты, Пара Азия ойындарының күміс жүлдегері, Азия чемпионы, Халықаралық дәрежедегі спорт шебері Жанбота Аманжол, Пара Азия ойындарының қола жүлдегері, Халықаралық дәрежедегі спорт шебері Ғалымжан Смағұлұлы, Халықаралық дәрежедегі спорт шебері Альфия Тілекқабыл, Пара Азия ойындарының күміс жүлдегері, Халықаралық дәрежедегі спорт шебері Зарина Райфова, Пара Азия ойындарының күміс жүлдегері, Халықаралық дәрежедегі спорт шебері Ерлан Утепов Атырау қаласы әкімінің Алғыс хатымен марапатталды.